Η άμεση επίδραση του ενεργητικού διαλείμματος στην ποσότητα της επιβάρυνσης σε προπόνηση μυϊκής υπερτροφίας ερασιτεχνών αθλητών
Creators: name: Πασχαλίδης, Πανταζής Κωνσταντίνου
Publisher: name: Aristotle University of Thessaloniki
Year: 2023
Subjects: Ενεργητικό διάλειμμα
Επαναλήψεων
Ποσότητα προπόνησης
Interset stretching,
Repetitions
Volume

description: Το διάλειμμα και ο όγκος προπόνησης αποτελούν δύο σημαντικές παραμέτρους της προπόνησης αντιστάσεων. Ο χρόνος που δαπανάται για την παθητική ξεκούραση των αθλητών αποτελεί συνήθως το μεγαλύτερο μέρος της προπόνησης και ο χρόνος που απομένει για άσκηση είναι περιορισμένος. Αυτό έχει δημιουργήσει την ανάγκη για ανάπτυξη σύνθετων τεχνικών ενεργητικού διαλείμματος για την καλύτερη αξιοποίηση του χρόνου διαλείμματος με σκοπό τη μεγιστοποίηση της αθλητικής απόδοσης. Από τις διαφορετικές μεθόδους ενεργητικού διαλείμματος οι μυϊκές διατάσεις φαίνεται να αυξάνουν τον αριθμό των επαναλήψεων και τη συνολική ποσότητα της προπόνησης. Έτσι, σκοπός της παρακάτω έρευνας ήταν να εξετάσει την άμεση επίδραση του διαφορετικού είδους μυϊκών διατάσεων, στατικών και δυναμικών, με διάρκεια 20s πριν από κάθε σειρά άσκησης στον αριθμό των επαναλήψεων και στη συνολική ποσότητα σε προπόνηση υπερτροφίας ερασιτεχνών αθλητών. Στην έρευνα συμμετείχαν συνολικά 30 αθλητές (16 άνδρες, 14 γυναίκες, 25,5±4,7έτη, 74,5±14,0kg και 175±8.3cm) υγιείς, ενήλικες και χωρίς τραυματισμό στα κάτω άκρα. Όλοι οι αθλητές αξιολογήθηκαν σε τρεις συνθήκες προπόνησης αντιστάσεων (παθητικό διάλειμμα, διάλειμμα με στατικές διατάσεις και διάλειμμα με δυναμικές διατάσεις). Το ενεργητικό διάλειμμα τοποθετήθηκε τα τελευταία δευτερόλεπτα του διαλείμματος. Σε κάθε συνεδρία η προθέρμανση (γενική και ειδική), ο αριθμός των σειρών άσκησης, η ένταση της επιβάρυνσης, ο ρυθμός εκτέλεσης και η διάρκεια του διαλείμματος ήταν σταθερά και αξιολογήθηκε μόνο ο αριθμός των επαναλήψεων και η ποσότητα της προπόνησης. Όλες οι μεταβλητές ελέγχθηκαν για κανονικότητα χρησιμοποιώντας τη δοκιμή Shapiro-Wilk. Για τον έλεγχο της επίδρασης του είδους του διαλείμματος πραγματοποιήθηκε ανάλυση repeated measures ANOVA. Για τον έλεγχο των διαφορών μεταξύ του είδους του διαλείμματος πραγματοποιήθηκε paired samples T-test με διόρθωση Bonferroni ενώ για τον έλεγχο των διαφορών μεταξύ των φύλων πραγματοποιήθηκε Independent Samples T-test. Έτσι, βρέθηκε πως η εφαρμογή διατάσεων πριν τις σειρές άσκησης αύξησαν στατιστικά σημαντικά τον αριθμό των επαναλήψεων και την συνολική ποσότητα της προπόνησης σε ερασιτέχνες αθλητές.
description: Rest periods and training volume are two important parameters of resistance training. The time spent on passive rest for athletes usually constitutes a major part of the training and the time left for exercise is limited. This has created the need for the development of more complex techniques to make better use of rest time to maximize athletic performance. Among the different active rest methods, muscle stretching seems to increase the number of repetitions and the total volume of training. Thus, the purpose of the following study was to examine the acute effects of different types of interset stretching, static and dynamic, lasting 20s before each exercise set on the number of repetitions and total volume of training in hypertrophy training on amateur athletes. A total of 30 athletes (16 males, 14 females, 25.5±4.7 years, 74.5±14.0kg and 175±8.3cm), healthy, adult and without lower limb injury participated in the study. All athletes were evaluated in three resistance training conditions (passive interval, static interset stretch and dynamic interset stretch). The active interval was placed in the final seconds of the interval. In each session, the warm-up (general and specific), number of sets, intensity of load, rate of execution and duration of the interval were fixed and only the number of repetitions and amount of training were evaluated. All variables were tested for normality using the Shapiro-Wilk test.A repeated measures ANOVA was performed to test the effect of the type of break.Paired samples T-test with Bonferroni correction was performed to test for differences between the type of interval and Independent Samples T-test was performed to test for differences between genders. Thus, it was found that applying stretches before exercise sets statistically significantly increased the number of repetitions and total training volume in amateur athletes.